**ZÁKLADNÁ ŠKOLA – POHRANICE 444**

**Usmernenie riaditeľky školy k prihlasovaniu na odber AG testov pre žiakov školy na rok 2022**

Riaditeľka školy vydáva usmernenie v súvislosti s distribúciou antigénových samotestov v novom kalendárnom roku 2022.

V zmysle pokynov MŠVVaŠ SR si Vás dovoľujeme informovať, že antigénové samotesty pre žiakov základných škôl budú k dispozícií na distribúciu prostredníctvom Regionálnych úradov školskej správy. Distribúcia antigénových samotestov v novom kalendárnom roku 2022 bude závisieť od prejaveného záujmu zo strany rodičov. Všetky testy z roku 2021 už boli distribuované rodičom v roku 2021, preto žiadam zákonných zástupcov žiakov školy, aby nanovo prihlasovali svoj záujem o AG samotesty na rok 2022 prostredníctvom triednych učiteľov nasledovne:

a) Mailom triednemu učiteľovi (kde uvediete meno, priezvisko a triedu žiaka) alebo

b) Cez EduPage

c) Mailom riaditeľke školy (kde uvediete meno, priezvisko a triedu žiaka)

Žiadam Vás, aby ste si overili mailovú adresu triedneho učiteľa, aby sa nestalo, že Vaša žiadosť nebude zaevidovaná. Nahlasovanie bude uskutočňované od 7.1.2022 do 11.1.2022 (do 13.00 hod.) O ďalšiu várku samotestov v počte 5 kusov na žiaka (balené v krabiciach po 5 kusov) môžu zažiadať školy, ktoré už prostredníctvom online formulára „Týždenné hlásenie škôl podľa ŠKOLSKÉHO SEMAFORA“ vykázali, že aspoň 50% testov bolo rodičmi nahlásených ako vykonaných. **Každý rodič sa zaväzuje, že samotesty budú využité za účelom diagnostiky ochorenia COVID-19 u žiaka. Keďže za použitie je zodpovedný rodič, vykonanie samotestu bude triednemu učiteľovi potvrdzovať prostredníctvom mailu alebo EduPage.** Rodič škole potvrdzuje len vykonanie poskytnutého samotestu, výsledok samotestu škole oznamuje len v prípade, že bol žiak pozitívny – žiak následne zostáva doma a rodič informuje všeobecného lekára pre deti a dorast, ktorý ho ďalej usmerní. V prípade, že škola dostane samotesty, budete kontaktovaní triednymi učiteľmi a vyzvaní k prevzatiu testov.

V Pohraniciach, dňa 7.1.2022 PaedDr. Adriana Vojtelová

riaditeľka školy